gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4014, del 05-06-2001 (2001/5144)

Informació pública del programa d'actuació integrada per al desenvolupament del sector en sòl industrial IP4-A, Casa Molina, de les normes subsidiàries d'Agullent.
-------------------------------------------------------------------------------------------------------------------------------------------------------------------

### Dades del document

Número de DOGV
:   4014

Data del DOGV
:   05-06-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/5144


Organisme emissor
:   Ajuntament d'Agullent

Tipus de document
:   Anunci

Informació pública del programa d'actuació integrada per al desenvolupament del sector en sòl industrial IP4-A, Casa Molina, de les normes subsidiàries d'Agullent. [2001/Q5144]
  
Atesa la proposta de programa d'actuació integrada per al desenvolupament del sector en sòl urbà industrial IP4-A, Casa Molina, de les normes subsidiàries d'Agullent, presentada per l'agrupació d'interés urbanístic IP4-A industrial d'Agullent, comprensiva del programa, projecte d'urbanització, inscripció de l'agrupació, escriptura de constitució de l'agrupació i els seus estatuts, i sol·licitud de cèdula d'urbanització de data 10 d'abril de 2001.
  
Atés que sol·licita la tramitació de l'expedient i l'aplicació de règim d'adjudicació preferent conformement a l'article 50.2.b de la Llei Reguladora de l'Activitat Urbanística.
  
De conformitat amb l'article 45 i 46 de la Llei 6/1994, de 15 de novembre, Reguladora de l'Activitat Urbanística, l'Alcaldia ha acordat sotmetre a informació pública l'alternativa tècnica esmentada, junt als estatuts i acords socials de AIU IP4-A industrial d'Agullent, pel termini de 20 dies, a comptar des de la publicació en el Diari Oficial de la Generalitat Valenciana, i s'adverteix de la possibilitat de formular al·legacions, proposicions juridicoeconòmiques en competència i alternatives tècniques. Igualment, durant els cinc dies següents al venciment del termini anterior, es podran presentar proposicions juridicoeconòmiques.
Diari Oficial de la Generalitat Valenciana


Sumari del DOGV 4029, del 26-06-2001 (2001/6182)

Informació pública de la revisió del Pla General d'Ordenació Urbana de Llíria, que inclou la de l'estudi d'impacte ambiental que l'acompanya.
---------------------------------------------------------------------------------------------------------------------------------------------

### Dades del document

Número de DOGV
:   4029

Data del DOGV
:   26-06-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/6182


Organisme emissor
:   Ajuntament de Llíria

Tipus de document
:   Anunci

Informació pública de la revisió del Pla General d'Ordenació Urbana de Llíria, que inclou la de l'estudi d'impacte ambiental que l'acompanya. [2001/M6182]
  
El ple municipal va acordar el 13 de juny de 2001 sotmetre a informació pública la revisió del Pla General d'Ordenació Urbana de Llíria, que inclou la de l'estudi d'impacte ambiental que l'acompanya, per termini d'un mes des de l'última publicació d'aquest anunci en el Diari Oficial de la Generalitat Valenciana i en un diari no oficial d'àmplia difusió a la localitat, perquè durant el dit termini s'hi puguen presentar al×legacions.
  
Aquest anunci determinarà l'aplicació immediata als béns qualificats de rellevància local en el catàleg, del règim de protecció i les mesures de foment previstes en la Llei 4/1998, d'11 de juny, de la Generalitat Valenciana, del Patrimoni Cultural Valencià.
  
Així mateix, va acordar suspendre l'atorgament de llicències d'edificació, parcel·lació, demolició i implantació d'usos en aquelles àrees del territori objecte de planejament, les noves determinacions de les quals suposen modificació del règim urbanístic vigent.
  
Aquesta suspensió tindrà efecte des de la publicació d'aquest anunci en el Diari Oficial de la Generalitat Valenciana.
  
Contra la suspensió de llicències, que és definitiva en via administrativa, podrà interposar-se recurs de reposició potestatiu en el termini d'un mes davant l'ajuntament, o directament recurs contenciós administratiu en el termini de dos mesos davant del Tribunal Superior de Justícia de la Comunitat Valenciana, sense perjudici de poder interposar qualsevol altre recurs que es considere pertinent.
Diari Oficial de la Generalitat Valenciana


Sumari del DOGV 4007, del 25-05-2001 (2001/4949)

Informació pública del programa d'actuació integrada del sector de sòl urbanitzable NPR-2 del Pla General d'Ordenació Urbana de Moncada.
----------------------------------------------------------------------------------------------------------------------------------------

### Dades del document

Número de DOGV
:   4007

Data del DOGV
:   25-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/4949


Organisme emissor
:   Proyectos y Diseño Urbano, SL

Tipus de document
:   Anunci

Informació pública del programa d'actuació integrada del sector de sòl urbanitzable NPR-2 del Pla General d'Ordenació Urbana de Moncada. [2001/F4949]
  
La mercantil Proyectos y Diseño Urbano, SL, ha formulat un programa d'actuació integrada del sector de sòl urbanitzable NPR-2 del Pla General d'Ordenació Urbana de Moncada, que inclou pla parcial i projecte d'urbanització, a l'empara del que s'estableix en l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.394, de 24 de novembre de 1994). Aquest programa d'actuació integrada va ser exposat al públic mitjançant acta notarial de protocol·lització atorgada davant del notari de Moncada Alfredo Granell Dasí en data 22 de març d'enguany, al número 478 del seu protocol. Amb caràcter complementari de l'esmentat programa d'actuació integrada, en aplicació del que s'estableix en l'article 48.1.C) en relació amb l'article 46.3, ambdós de la referida llei, és procedent sotmetre el document d'homologació a informació pública pel termini de 20 dies hàbils comptats a partir de l'endemà de la publicació d'aquest anunci en el Diari Oficial de la Generalitat Valenciana.
  
Es fa constar que durant aquest termini els interessats en el procediment podran formular qualssevol al·legacions que els convinguen segons dret, tot això en els termes i les condicions de la citada Llei 6/1994. A aquest efecte, qualsevol interessat podrà consultar l'expedient depositat a la notaria del senyor Alfredo Granell Dasí, situada a l'avinguda de Germanies, 1, de Moncada, els dies hàbils, en horari de 10.00 a 14.00 hores.
  
Igualment, es fa constar que qualsevol persona podrà comparéixer a la dita notaria per a obtenir, a càrrec seu, còpia de l'acta de protocol·lització del document d'homologació i documents que s'hi adjunten, o sol·licitar que se li exhibisca aquest.
  
La referida documentació, com també l'expedient administratiu, es podrà consultar a l'Ajuntament de Moncada, els dies hàbils en idèntic horari.
  
Les al·legacions que, si fa al cas, s'hi formulen seran presentades davant de l'Ajuntament de Moncada.
Diari Oficial de la Generalitat Valenciana


Sumari del DOGV 3993, del 07-05-2001 (2001/3697)

Adjudicació de les obres d'urbanització de la unitat d'execució Molí de Magalló.
--------------------------------------------------------------------------------

### Dades del document

Número de DOGV
:   3993

Data del DOGV
:   07-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/3697


Organisme emissor
:   Ajuntament de Silla

Tipus de document
:   Anunci

Adjudicació de les obres d'urbanització de la unitat d'execució Molí de Magalló. [2001/Q3697]
  
1. Entitat adjudicadora: Ajuntament de Silla
  
a) Òrgan: Ple.
  
b) Dependència en la qual es tramita l'expedient: Servei de Contractació.
  
2. Objecte del contracte
  
a) Tipus de contracte: obres.
  
b) Descripció de l'objecte: adjudicació de les obres d'urbanització del Molí de Magalló.
  
c) Lots:
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana número 3.936, de 9 de febrer de 2001.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: subhasta.
  
4. Pressupost base de licitació
  
Import total: 188.382.665 pessetes, IVA inclòs a la baixa, equivalents a 2.224.955 euros.
  
5. Adjudicació
  
a) Data: 27 de març de 2001.
  
b) Contractista: Oascon, SA.
  
c) Import d'adjudicació: 516.548.037pessetes, equivalents a 1.591.288 euros.
Diari Oficial de la Generalitat Valenciana


Sumari del DOGV 3948, del 27-02-2001 (2001/1526)

RESOLUCIÓ de 6 d'octubre de 2000, de la Universitat Politècnica de València, per la qual nomena la senyora María Luz Gil Salom professora titular d'universitat, de l'àrea de coneixement Filologia Anglesa, adscrita al Departament d'Idiomes.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3948

Data del DOGV
:   27-02-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/1526


Organisme emissor
:   Universitat Politècnica de València

Tipus de document
:   Resolució

RESOLUCIÓ de 6 d'octubre de 2000, de la Universitat Politècnica de València, per la qual nomena la senyora María Luz Gil Salom professora titular d'universitat, de l'àrea de coneixement Filologia Anglesa, adscrita al Departament d'Idiomes. [2001/X1526]
  
De conformitat amb la proposta elevada per la comissió nomenada per a jutjar el concurs convocat per Resolució de 10 de desembre de 1999 d'aquesta Universitat, plaça núm. 212/1999, codi 2442 (BOE de 6 de gener de 2000), i presentada per la interessada la documentació a què fa referència el punt desé de la convocatòria, aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària, i la resta de disposicions que la desenvolupen, ha resolt:
  
Nomenar la senyora María Luz Gil Salom, amb el número de document nacional d'identitat 22.452.779, professora titular d'universitat de la Universitat Politècnica de València, de l'àrea de coneixement Filologia Anglesa, adscrita al Departament d'Idiomes.
  
València, 6 d'octubre de 2000.- El rector: Justo Nieto Nieto.
Diari Oficial de la Generalitat Valenciana


Sumari del DOGV 4006, del 24-05-2001 (2001/4841)

Informació pública del canvi de sistema d'actuació en la unitat d'actuació A-1 del pla parcial de la platja d'Almardà.
----------------------------------------------------------------------------------------------------------------------

### Dades del document

Número de DOGV
:   4006

Data del DOGV
:   24-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/4841


Organisme emissor
:   Ajuntament de Sagunt

Tipus de document
:   Anunci

Informació pública del canvi de sistema d'actuació en la unitat d'actuació A-1 del pla parcial de la platja d'Almardà. [2001/A4841]
  
Faig saber, mitjançant aquest edicte, que l'alcalde president, fent ús de les atribucions que li confereix la legislació vigent, ha resolt, amb data 22 de març de 2001, el següent:
  
Primer
  
Aprovar el canvi de sistema d'actuació, que passa de compensació a cooperació, en la unitat d'actuació A-1 del pla parcial de la platja d'Almardà, d'acord amb els incompliments que es reflecteixen en els informes tècnics annexos.
  
Segon
  
Expressar la voluntat de no procedir a la possibilitat de reduir el 50% de l'aprofitament, ateses les complexes conseqüències, entre altres qüestions, que comportaria aquesta mesura.
  
Tercer
  
Trametre als serveis tècnics municipals l'expedient, a fi que realitzen una valoració econòmica de les obres d'urbanització que calguen per a suplir les actuals mancances, identificades en els informes annexos, i procedir a la seua futura liquidació a càrrec dels propietaris obligats.
  
Quart
  
Obrir el període d'informació pública de modificació del pla parcial de platges en la seua determinació referent al sistema d'actuació del polígon A-1. La informació pública s'anunciarà mitjançant un edicte publicat en un diari d'informació general editat a la Comunitat Valenciana i ?posteriorment o simultàniament- en el Diari Oficial de la Generalitat Valenciana. Prèviament caldrà notificar-ho als propietaris del polígon.
  
Qualsevol persona interessada podrà comparéixer a l'Ajuntament de Sagunt i consultar la documentació que integra l'esmentat canvi de sistema d'actuació.
Diari Oficial de la Generalitat Valenciana


Sumari del DOGV 4086, del 14-09-2001 (2001/8970)

Informació pública del projecte de drenatge d'aigües pluvials de la UE 41/1, 41/2, 41/3 i 41/4 de l'Horta Oest.
---------------------------------------------------------------------------------------------------------------

### Dades del document

Número de DOGV
:   4086

Data del DOGV
:   14-09-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/8970


Organisme emissor
:   Ajuntament de Cullera

Tipus de document
:   Anunci

Informació pública del projecte de drenatge d'aigües pluvials de la UE 41/1, 41/2, 41/3 i 41/4 de l'Horta Oest. [2001/Q8970]
  
Mitjançant la Resolució de l'Alcaldia, de data 7 de febrer de 2001, es va adoptar la mesura cautelar que consisteix en la suspensió de l'execució d'obres d'urbanització per a la UE 41/1, 41/2, 41/3 i 41/4 de l'Horta Oest, com a conseqüència de la descoordinació que hi ha entre les obres d'urbanització de les diferents unitats, pel que fa a aquelles connexions d'infraestructures que necessiten una coordinació comuna. Aquesta mesura cautelar s'ha prorrogat mitjançant la Resolució de l'Alcaldia, de data 20 de juliol de 2001.
  
Per tot això, i en virtut del que s'estableix en els articles 46, 52 i concordants de la Llei 6/1994, Reguladora de l'Activitat Urbanística Valenciana, se sotmet a informació i exposició pública, durant el termini de 20 dies hàbils, comptadors des de l'endemà de la publicació d'aquest anunci en el Diari Oficial de la Generalitat Valenciana, el projecte de drenatge d'aigües pluvials de la UE 41/1, 41/2, 41/3 i 41/4 de l'Horta Oest, projecte que es considera com a un reformat dels diferents projectes d'urbanització aprovats per a aquestes unitats d'execució, i que aquest ajuntament adopta com a solució al problema de descoordinació de rasants existents. S'hi poden formular les al·legacions que s'estimen oportunes per les persones interessades durant aquest període de 20 dies.
  
Aquest projecte de drenatge d'aigües pluvials per a les unitats d'execució de l'Horta Oest té la consideració d'annex o reformat dels projectes d'urbanització originals, i de conformitat amb el que s'estableix en l'article 67.3 de la Llei Reguladora de l'Activitat Urbanística, implicarà una retaxació de càrregues en relació a la quantia que han d'assumir els promotors de les unitats esmentades per a l'execució d'obres que discorren per dins d'aquestes unitats.
  
La consulta del projecte podrà realitzar-se al Departament d'Urbanisme (tercera planta), de les oficines municipals situades a la plaça de la Mare de Déu, 3, d'aquesta localitat.
  
Les al·legacions que, si escau, es formulen es podran presentar en qualsevol de les formes que s'estableixen en l'article 38 de la Llei 30/1992, modificada per la Llei 4/1999, de Règim Jurídic de les Administracions Públiques i del Procediment Administratiu Comú.
Diari Oficial de la Generalitat Valenciana


Sumari del DOGV 4010, del 30-05-2001 (2001/4709)

RESOLUCIÓ de 8 de maig de 2001, del president de l'Institut Valencià de la Joventut, per la qual s'autoritza modificació pressupostària de l'exercici 2001.
-----------------------------------------------------------------------------------------------------------------------------------------------------------

### Dades del document

Número de DOGV
:   4010

Data del DOGV
:   30-05-2001

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2001/4709


Organisme emissor
:   Institut Valencià de la Joventut

Tipus de document
:   Resolució

RESOLUCIÓ de 8 de maig de 2001, del president de l'Institut Valencià de la Joventut, per la qual s'autoritza modificació pressupostària de l'exercici 2001. [2001/Q4709]
  
La Direcció General de l'Institut Valencià de la Joventut, ateses les xifres del tancament de l'exercici 2000, ha plantejat una proposta per a la incorporació dels romanents de crèdit de l'exercici 2000.
  
Vist el que disposa el Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana.
  
I fent ús de les atribucions que em confereix la Llei de la Generalitat Valenciana 4/1989, de 26 de juny, sobre la Creació de l'Institut Valencià de la Joventut, resolc:
  
Autoritzar la present modificació pressupostària de l'Institut Valencià de la Joventut per a l'exercici 2001, d'acord amb les aplicacions i els imports que tot seguit es detallen:
  
Incorporació de romanents
  
Increment del pressupost d'ingressos
  
Subconcepte Import pessetes
  
8500 Romanents de Tresoreria 742.798.327
  
Increment del pressupost de despeses
  
Capítol 2 19.107.793
  
Capítol 4 513.880.046
  
Capítol 6 37.320.015
  
Capítol 7 762.019.388
  
Total: 887.363.266
  
A l'efecte de la incorporació de romanents corresponents als capítols 4 i 7 del pressupost de despeses d'Institut Valencià de la Joventut, es creen les línies de subvenció següents:
Diari Oficial de la Generalitat Valenciana


Sumari del DOGV 4069, del 22-08-2001 (2001/8424)

Informació pública de la UA Perimetral Sud del nucli antic de Xirles.
---------------------------------------------------------------------

### Dades del document

Número de DOGV
:   4069

Data del DOGV
:   22-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/8424


Organisme emissor
:   Ajuntament de Polop

Tipus de document
:   Anunci

Informació pública de la UA Perimetral Sud del nucli antic de Xirles. [2001/F8424]
  
Per mitjà del Decret d'Alcaldia, de data 23 de juliol de 2001, s'ha resolt sotmetre a informació pública els següents instruments, referits a la UA Perimetral Sud del nucli antic de Xirles, i de conformitat amb el que s'estableix en els articles 46, 52, 53 i 69 de la Llei 6/1994, de 15 de novembre, Reguladora de l'Activitat Urbanística de la Comunitat Valenciana, i preceptes concordants del Reglament de Planejament de la Comunitat Valenciana:
  
- Programa de reforma interior, amb annex d'homologació.
  
- Programa d'actuació integrada.
  
- Projecte d'urbanització.
  
- Projecte de reparcel·lació.
  
Aquesta informació pública té caràcter de simultani concurs públic, de forma provisional i condicionada a l'aprovació de l'homologació i programa de reforma interior, per a la selecció de l'urbanitzador, i podran presentar-se alternatives tècniques i al·legacions durant 20 dies hàbils, comptats des de la publicació de l'edicte en el Diari Oficial de la Generalitat Valenciana. Les proposicions juridicoeconòmiques podran presentar-se durant els cinc dies següents al venciment del termini anterior. L'acte d'obertura de pliques tindrà lloc en la següent data hàbil a la conclusió del termini per a presentar-les, a la Secretaria Municipal.
  
Si no es presenta cap alternativa durant el termini legal, s'optaria per la programació mitjançant gestió directa.
  
Igualment, aquest edicte compleix la finalitat de notificació per edictes de conformitat amb el que s'estableix en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, respecte dels propietaris i interessats que siguen desconeguts, se n'ignore el lloc de la notificació, o, intentada aquesta, no se'ls haguera pogut practicar.
  
Tot seguit s'allisten les parcel·les, amb la numeració del cadastre, i els seus presumptes propietaris o titulars de drets:
  
Ref. cadastral Parcel·la Polígon Titulars cadastrals
  
9402201 Guillermina González Miralles
  
 1 638 Guillermina González Miralles
  
 1 641 Vicente Pérez Solbes
  
 1 642 María Ponsoda Sanchis
  
 1 643 Juan José Ronda Pérez
  
 1 1.246 Emilio Santamaría Matarredona
  
 1 1.245 Antonio Pérez Pérez i un germà
  
9502401 Antonio Pérez Pérez
  
9502407 Esteban Pérez Pérez
  
9502409 Jaime Buforn Galiana
  
 1 643 Emilio Santamaría Matarredona
Diari Oficial de la Generalitat Valenciana


Sumari del DOGV 3948, del 27-02-2001 (2001/1806)

CORRECCIÓ d'errades de la Llei 12/2000, de 28 de desembre, de Pressupostos de la Generalitat Valenciana per a l'exercici 2001.
------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/l/2000/12/28/12/corrigendum/78640665/dof/vci/html**

### Dades del document

Número de DOGV
:   3948

Data del DOGV
:   27-02-2001

Secció del DOGV
:   I. DISPOSICIONS GENERALS

Número del document
:   2001/1806


Data del document
:   27-02-2001

Organisme emissor
:   Presidència de la Generalitat

Tipus de document
:   Correcció d'errades

Correcció d'errades

 Descriptors 

:   * execució del pressupost
    * pressupost
    * llei pressupostària
    * legislació

CORRECCIÓ d'errades de la Llei 12/2000, de 28 de desembre, de Pressupostos de la Generalitat Valenciana per a l'exercici 2001. [2001/1806]
  
En el Diari Oficial de la Generalitat Valenciana número 3.907, de 29 de desembre de 2000, es publica la Llei 12/2000, de 28 de desembre, de Pressupostos de la Generalitat Valenciana per a l'exercici 2001, pàgines 24823 i següents, on s'ha observat una errada, que es corregeix a continuació.


Còpia Permalink ELI
Diari Oficial de la Generalitat Valenciana


Sumari del DOGV 3925, del 25-01-2001 (2001/434)

Informació pública de l'acord de transformació de la cooperativa en societat limitada.
--------------------------------------------------------------------------------------

### Dades del document

Número de DOGV
:   3925

Data del DOGV
:   25-01-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/434


Organisme emissor
:   Inprotec, SCOOP V.

Tipus de document
:   Anunci

Informació pública de l'acord de transformació de la cooperativa en societat limitada. [2001/Q434]
  
En compliment de l'article 93 LSRL i 218 RRM, es comunica que en Assemblea General extraordinària d'Inprotec, Societat Cooperativa Valenciana, feta amb caràcter d'universal el 31 de desembre de 2000, es va acordar transformar la societat cooperativa en societat limitada, que passarà a denominar-se Inprotec Gestión, SL, i accepten la nova forma jurídica l'actiu i el passiu actuals.
  
València, 2 de gener de 2001.- L'administrador únic: Joaquín Antonio Rodrigo García.